label_title: Дечја песма Евровизије 2004.
label_desc: Дечја песма Евровизије 2004. је друга Песма Евровизије за младе певаче узраста од 8 до 15 година. Одржана је 20. новембра 2004, у -{Håkons Hall}-, Лилехамер, Норвешка и трајала је 2 сата и 15 минута. Тема конкурса је била „Светле нордијске зимске ноћи“. Водитељи вечери су били -{Stian Barsnes Simonsen}- и -{Nadia Hasnaoui}-, а шоу се емитовао у 20 земаља и гледало га је 100 милиона људи. Учествовало је 18 земаља а Француска и Швајцарска су учествовале по први пут. Првобитно је требало да учествују још Немачка и Израел. Такође је било извештаја да је Ирска планирала да се прикључи програму. Конкурс је освојила деветогодишња Марија Исабел из Шпаније са песмом „Antes muerta que sencilla“ (Боље мртав него обичан). Дино Јелусић, који је победио на такмичењу 2003., уручио је награду Марији.